લે હું પણ તને એક સરપ્રાઇઝ આપું. મારી પાસે બંગલો નથી, મોટી કાર પણ નથી, પણ હા મારા પતિનો થોડો સારો પગાર છે અને એમાં મારો નાનો પગાર મેળવીને અમે મસ્ત જીવી રહ્યા છીએ. નવાઇ એ લાગી કે તારી પાસે જે છે એ મારી પાસે નથી છતાય હું તને મિસ નથી કરતી. મને યાદ જ નથી મેં તને છેલ્લે ક્યારે યાદ કર્યો. અમે વિકેન્ડ પાર્ટી, વર્ષે ફ્રેન્ડસ સાથે એકાદ-બે ટુર, એકાદ-બે ફેમિલી ટ્રીપ પણ કરી લઇએ છીએ એમાં મને તું ક્યાંય યાદ આવતો જ નથી. જલસાથી ધરાઇને હવે તો અમે ‘બેબી’ પ્લાનિંગ પણ વિચારીએ છીએ. મારી જીંદગીમાં શાંતી છે, સુખ છે, અને મારે જેવો જોઇતો હતો એવો આનંદ પણ છે.